**Язын челтерәп аккан гөрләвек белән әңгәмә.**

Эй, бу кояшны! Эле иртән генә әсәре дә юк иде- менә хәзер, мин дәрес әзерләгән ян тәрәзәгә килеп, миңа кул болгый, тышка чакыра сыман. Нәкъ Тукай абыйның шигырендәге кебек. Ә мин аңа һич игътибар итмәскә тырышам. Дәресләремне әзерләп бетермичә, тышка аяк та атламаячакмын. Менә хәзер, математикадан бирелгән мәсьләне генә чишәм дә... Шундый мавыгып киткәнмен - яныма әтием килеп басканны да сизми калганмын.

-Ян тәрәзәгә кара әле, Лилиана! Күрә­­сеңме, гөрләвекләр ага! Сикерә-сикерә, ашкына-ашкына, уйный-уйный, җырлый-җырлый, гөрли-гөрли гөрләвекләр ага, кызым!  
 Дәфтәр – китапларымны туырып куйдым да , йөгереп, тышка чыктым. Ә анда...  
 Күккә карыйм,

Зәңгәр бушлыкта

Язгы нурлар уйный җемелдәп,

Җиргә карыйм,

Урам буенча

Гөрләвекләр ага гөрелдәп.

Урамда шундый рәхәт! Кай арада эреде соң әле бу карлар!

- Ә син, гөрләвегем, кая шулай ашыгасың? Бер генә мизгелгә туктал әле, зинһар, янымда. Сөйләшик әле, кайлардан киләсең болай ашыгып?

- Басу- кырлардан киләм мин. Бәрәңге бакчаларын ерып төшәм дә урам буйлап агып, инешкә кушылам.

- Әтием сөйли иде инде: язын гөрләвекләр акканда, ерганак аша сикереп уйный идек, дип.

- Эй, Лилиана, элек бу вакытта авыл урамнары гөрләп тора иде шул.Бөтен бала- чыга урамда булыр, йомычканы көймә итеп агызырлар иде. Караңгы төшкәч, әниләре чак юллап ала торган иде үзләрен. Ә хәзер гөрләвектә көймәләр йөздереп уйнаган малай- кызларны күрмәссең, телефон- планшетларыннан аерып алам димә үзләрен. Ә менә син андый кызга охшамагансың.

- Юк, гөрләвек, әтием- әнием безне һәр мизгелнең матурлыгын күрергә , аны

сакларга өйрәтә. Тукай белән бер көнне туганга микән, татар теле, әдәбиятын бигрәк тә яратам. Минем сиңа бер соравым бар әле.

- Тыңлыйм сине, дустым.

- Картыем әйтә, элек без язгы кар сулары белән керләр юа идек , дип. Дөресме ул?

-Алай гына дисең икән! Кояш ныграк җылыта башлау белән, хатын- кызлар, җыелышып, кар суына баралар иде. Ул су белән чәй куялар, юыналар, керләр дә юалар иде. Кар суы бит ул чиста була. Әле син аның файдасы турында белеп тә бетермисеңдер. Ул гадәти судан йомшаграк, тән тиресен, организмны яшәртә, кан басымын әйбәтли, төрле чирләрдән саклый. Кар суында юган керләр дә ап- ак була.

- Менә аңладым инде ни өчен әниемнең кыш буена кар эретеп, суын гөлләргә сипкәнен. Шуңа алар кышын да гөрләп чәчәк аталардыр әле ул. Менә син нинди икәнсең, гөрләвегем. Сер булмаса, әйт әле, кая юл тотасың?

- Мине әле алда ерак юллар көтә. Күп тә үтмәс, башка туганнарым белән кушылып, без Иделгә хәтле барып җитәрбез дә диңгезгә коярбыз. Шул туганнарым, дусларым белән очрашуга соңга калмыйм дип, көн- төн бертуктамый агам, ашыгам инде мин.

- Саубул, җитез гөрләвегем! Юлларыңда каршылыклар- киртәләр очрамасын синең, хәерле юллар!

Әллә төш, әллә өн булды бу... Капка төбендә гөрләвегем белән серләшеп, хәтсез утырганмын. Арыганмын да икән бүген. Кереп ятыйм инде. Ул гына һич арымас, ашкынып- ашкынып, җырлап- җырлап агуын белер.

ВЫПОЛНИЛА

Фамилия Нургалиева

Имя Лилиана

Отчество Файласовна

Класс 8

Школа МБОУ СОШ

Город (село с.Базитамак)

Район Илишевский

Ф.И.О. учителя Ахунова Ильмера Галиакрамовна